Úspešný spisovateľ Bill Oakland príde po autonehode o zrak aj manželku. Skvelý autor a vysokoškolský profesor je zničený, osamelý, zatrpknutý a celé dni sa snaží vyrovnávať so svojou zúfalou situáciou. Suzanne Dutchmanovú, ktorá patrí k miestnej smotánke, odsúdia na verejnoprospešné práce za to, že zneužila obchodné informácie svojho manžela. Za trest musí predčítať zrakovo hendikepovaným ľuďom, pričom jej pridelia práve Billa Oaklanda. A tak sa životy Billa a Suzanne pretnú. Suzannin pohodlný život na vysokej nohe sa skončí, keď musí pokorne znášať Billovo cynické konanie a hrubé správanie. Čoskoro však v ňom však spozná skutočného Billa, vynikajúceho spisovateľa skrytého za hrubým múrom viny, a vzplanie medzi nimi vášnivá láska. Jej návštevy už pre ňu nie sú len povinnosťou, ktorou si odpykáva trest, ale zmyselnými stretnutiami. Bill a Suzanne opäť pocítia to, čo im v živote chýbalo a po čom tak dlho túžili - opätovanú lásku.